sagorsarker/bangla-wikipedia huggingface dataset:
উদস্থিতিবিজ্ঞান

উদস্থিতিবিজ্ঞান () বা প্রবাহী স্থিতিবিজ্ঞান () প্রবাহী বলবিজ্ঞানের একটি শাখা যেখানে জল, তরল পদার্থ বা প্রবাহী পদার্থের স্থিতি ও স্থিতিশীল অবস্থায় এর অভ্যন্তরস্থ চাপ এবং নিমজ্জিত কোনও বস্তুর উপর জল, তরল বা প্রবাহী পদার্থের প্রযুক্ত চাপ নিয়ে অধ্যয়ন করা হয়।
যেসব শর্তের অধীনে প্রবাহী বা তরল পদার্থ স্থিতিতে থাকে, সেগুলি উদস্থিতিবিজ্ঞানের গবেষণার আওতাভুক্ত। এর বিপরীতে বিজ্ঞানের যে শাখায় গতিশীল প্রবাহী বা তরল পদার্থ নিয়ে অধ্যয়ন করা হয়, তাকে প্রবাহী গতিবিজ্ঞান বলে। উদস্থিতিবিজ্ঞান বা জলস্থিতিবিজ্ঞানকে প্রবাহী স্থিতিবিজ্ঞানের একটি শাখা হিসেবে শ্রেণিকরণ করা যায়।
উদস্থিতিবিজ্ঞান নামক ক্ষেত্রটি উদপ্রবাহবিজ্ঞান (Hydraulics) ক্ষেত্রের ভিত্তিস্বরূপ; উদপ্রবাহবিজ্ঞানে প্রবাহী বা তরল পদার্থ (বিশেষত জল বা জলীয় তরল) মজুদকরণ ও পরিবহন সংক্রান্ত প্রযুক্তি নিয়ে আলোচনা করা হয়। অধিকন্তু উদস্থিতিবিজ্ঞানের তত্ত্বগুলি ভূ-পদার্থবিজ্ঞান (যেমন ভূত্বকীয় পাত সঞ্চালন তত্ত্ব, পৃথিবীর অভিকর্ষ বলের অস্বাভাবিকতা), নভোপদার্থবিজ্ঞান, আবহবিজ্ঞান (উচ্চতার সাথে বায়ুমণ্ডলীয় চাপের পরিবর্তন), চিকিৎসাবিজ্ঞান (রক্তচাপ), এবং আরও বহুসংখ্যক বৈজ্ঞানিক ক্ষেত্রের জন্য তাৎপর্যপূর্ণ।
দৈনন্দিন জীবনের অনেক ঘটনার ব্যাখ্যা উদস্থিতিবিজ্ঞান থেকে পাওয়া সম্ভব, যেমন কাঠ ও তেল কেন পানিতে ভাসে, স্থির পানির পৃষ্ঠতল কেন সর্বদা সমতল থাকে ইত্যাদি।
প্রবাহী গতিবিজ্ঞান

পদার্থবিজ্ঞান ও প্রকৌশলের আলোচনায় প্রবাহী গতিবিজ্ঞান () হল প্রবাহী বলবিজ্ঞান ক্ষেত্রের একটি শাখা, যেখানে প্রবাহী পদার্থ অর্থাৎ তরল ও বায়বীয় পদার্থের প্রবাহের গতি অধ্যয়ন করা হয়। এর অধীনে অনেক উপশাখা আছে, যেমন বায়ুগতিবিজ্ঞান (Aerodynamics), যেখানে বায়ু ও অন্যান্য বায়বীয় পদার্থের গতি আলোচিত হয়; এবং উদগতিবিজ্ঞান (hydrodynamics), যেখানে তরল পদার্থসমূহের গতি অধ্যয়ন করা হয়। প্রবাহী বলবিজ্ঞানের বহুবিবিধ প্রয়োগ রয়েছে। যেমন কোনও উড়োযানের উপরে বল ও ঘূর্ণন বল বা ভ্রামক গণনা করা, পাইপলাইনের (সুদীর্ঘ পরিবাহী নলের) মধ্য দিয়ে খনিজ তেল বা পেট্রোলিয়ামের ভর প্রবাহের হার নির্ণয় করা, আবহওয়ার বিন্যাস পূর্বাভাস করা, আন্তঃনাক্ষত্রিক মহাশূন্যে নীহারিকাসমূহ সম্পর্কে জ্ঞানার্জন করা, ইত্যাদি।
প্রবাহী গতিবিজ্ঞান প্রবাহ পরিমাপ করে প্রাপ্ত অভিজ্ঞতাপ্রসূত বা প্রায়-অভিজ্ঞতাপ্রসূত সূত্রসমূহের একটি প্রণালীবদ্ধ তাত্ত্বিক কাঠামো প্রদান করে, যা উপর্যুক্ত ব্যবহারিক বিজ্ঞানসমূহের ভিত্তি হিসেবে কাজ করে এবং বিভিন্ন ব্যবহারিক সমস্যা সমাধানে সহায়তা করে। কোনও প্রবাহী বলবৈজ্ঞানিক সমস্যা সমাধানের সময় সাধারণত অধীত স্থান-কালের সাপেক্ষে প্রবাহী পদার্থটির বিভিন্ন ধর্ম গণনা করা হয়, যেমন প্রবাহ বেগ, চাপ, ঘনত্ব ও তাপমাত্রা।
বিংশ শতাব্দীর আগে প্রবাহী গতিবিজ্ঞান ও উদগতিবিজ্ঞান ("জলপ্রবাহের গতিবিজ্ঞান") সমার্থক ছিল। এখনও প্রবাহী গতিবিজ্ঞানের কিছু কিছু বিষয়, যেমন চৌম্বক-উদগতিবিজ্ঞান (magnetohydrodynamics) এবং উদগতীয় স্থিতিশীলতা (hydrodynamic stability), ইত্যাদিতে প্রবাহীর পরিবর্তে "উদ-" (অর্থাৎ "জল") উপসর্গটি ব্যবহৃত হয়, যদিও এই তত্ত্বগুলি বায়বীয় পদার্থ বা গ্যাসের জন্যও প্রযোজ্য।
হিকি

একটি হিকি বা প্রেম কামড় (ব্রিটিশ ইংরেজি শব্দ), হল কালশিটে দাগ বা কালশিটে দাগের মত ত্বকে সৃষ্ট চুম্বন বা চোষার চিহ্ন যা সাধারণত ঘাড়ের উপর বা বাহুতে হয়ে থাকে। কামড় হিক্কি দেওয়ার অংশ হতে পারে, ত্বকের নীচের স্তরের রক্তনালীসমূহ ফাটানোর জন্য চোষাই যথেষ্ট।
শব্দের উৎপত্তি এর আগের অর্থ "ব্রণ, ত্বকের ক্ষত" (আনু. ১৯১৫) থেকে এসেছে; সম্ভবত পূর্ববর্তী অর্থ "ছোট গ্যাজেট, ডিভাইস; কোনও অনির্ধারিত বস্তু" থেকে বোধগম্যতা বাড়াতে এবং বানানের ভিন্নতার আনতে এই শব্দের উৎপত্তি হয়েছে, যার উৎস অজানা (১৯০৯)। 
হিকি সাধারণত ৫ থেকে ১২ দিন অবধি স্থায়ী হয় এবং অন্যান্য আঘাতের মতোই চিকিৎসা করা যেতে পারে। হিকির উপস্থিতি হ্রাস করার উপায়ের মধ্যে রয়েছে ফোলা হ্রাস করা, সাম্প্রতিক হিকি গুলিতে বরফ দেয়া, কালশিটে অপসারণে ঠাণ্ডা চামচ ঘষা যেতে পারে এবং পুরাতন হিকিতে উষ্ণ সংকোচন প্রয়োগ করে রক্তনালীগুলি ছাড়িয়ে দেওয়া এবং রক্ত প্রবাহ বৃদ্ধি করা। আক্রান্ত ত্বক পাউডার জাতীয় কিছু দিয়ে ঢেকে দেয়া যেতে পারে। বিকল্পভাবে, হিকি গোপন করতে স্কার্ফ, স্নুডস, টার্টেল নেক বা জামার হাতার মত পোশাক ব্যবহার করা যেতে পারে।
আলাস্কা স্টার

আলাস্কা স্টার মার্কিন যুক্তরাষ্ট্রের আলাস্কা রাজ্যের অ্যাঙ্করেজ পৌরসভার একটি সাপ্তাহিক সংবাদপত্র। দ্যা "স্টার" পত্রিকাটি ঈগল নদীর পার্শ্ববর্তী অঞ্চল, চুগিয়াক এবং একলুটনা সহ অ্যাংকারিজের উত্তরাঞ্চলে ("অ্যাঙ্কারেজ বোল " নামে পরিচিত) বসবাসকারীদের সংবাদ সরবরাহ করে। ১৯৭১ সালে প্রতিষ্ঠার পর থেকে ২০১১ সালে পর্যন্ত এই পত্রিকার নাম ছিল "চুয়াগিক ঈগল রিভার স্টার"। ২০১৮ সালে, মরিস কমিউনিকেশনস অ্যাঙ্কারেজ ডেইলি নিউজের মালিক বিঙ্কলে কর্পোরেশনের কাছে দ্যা "স্টার" পত্রিকাটি বিক্রি করে দেয়।
বায়ুগতিবিজ্ঞান

বায়ুগতিবিজ্ঞান () বিজ্ঞানের একটি শাখা যেখানে বায়ুপ্রবাহের গতির, বিশেষ করে কঠিন বস্তুর সাথে আন্তঃক্রিয়াশীল বায়ুপ্রবাহের গতির অধ্যয়ন করা হয়। এটি প্রবাহী গতিবিজ্ঞান ও বায়বীয় পদার্থের গতিবিজ্ঞানের একটি শাখা। বায়ুগতিবৈজ্ঞানিক তত্ত্বের অনেক দিকই উপযুর্ক্ত ক্ষেত্রগুলিতেও প্রযোজ্য। বায়ুগতিবিজ্ঞানকে কখনও কখনও বায়বীয় পদার্থের গতিবিজ্ঞানের সমার্থক হিসেবে ব্যবহার করা হলেও এই দুইয়ের মধ্যে পার্থক্য হল "বায়বীয় পদার্থ বা গ্যাসের গতিবিজ্ঞান" ক্ষেত্রে সব ধরনের গ্যাসের প্রবাহের গতি আলোচিত হয়, কিন্তু বায়ুগতিবিজ্ঞানে কেবল পৃথিবীর বায়ুমণ্ডলে অবস্থিত বায়ুর প্রবাহ নিয়ে আলোচনা করা হয়।
বায়ুগতিবিজ্ঞান ক্ষেত্রে আধুনিক প্রণালীবদ্ধ গবেষণা শুরু হয় ১৮শ শতকে। তবে এর অনেক আগেই বায়ুগতীয় পিছুটান (aerodynamic drag) জাতীয় ঘটনা পর্যবেক্ষণ করে নথিবদ্ধ করে রাখা হয়েছিল। বায়ুগতিবিজ্ঞানের প্রাথমিক গবেষণা প্রচেষ্টার সিংহভাগই বাতাসের চেয়ে ভারী বস্তুর উড্ডয়ন-সংক্রান্ত ক্ষেত্রে নির্বাহিত হয়। ১৮৯১ সালে অটো লিলিয়েনটাল প্রথম এরকম উড্ডয়ন প্রদর্শন করে দেখাতে সক্ষম হন। এরপর থেকে গাণিতিক বিশ্লেষণ, পরীক্ষাভিত্তিক আসন্নীকরণ, বায়ুপ্রবাহ সুড়ঙ্গ পরীক্ষণ এবং কম্পিউটার ছদ্মায়নের মাধ্যমে বায়ুগতিবিজ্ঞানকে যৌক্তিক ভিত্তি হিসেবে ব্যবহার করা বাতাস অপেক্ষা ভারী যানের উড্ডয়ন ও অন্যান্য প্রযুক্তি উদ্ভাবন ও উন্নতিসাধন করা হয়েছে। সাম্প্রতিককালে বায়ুগতিবিজ্ঞানে সংনমনযোগ্য প্রবাহ, বিক্ষোভ এবং সীমানা স্তর নিয়ে গবেষণাকর্ম সম্পাদিত হচ্ছে এবং এগুলি উত্তরোত্তর গণনামূলক চরিত্র ধারণ করছে।
নরসিংহপুর রাজ্য

নরসিংহপুর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৩০৫ খ্রিস্টাব্দে রাজ্যটি প্রতিষ্ঠিত হয় এবং নরসিংহপুর শহরে রাজধানী স্থাপন করা হয়৷ রাজ্যটির শেষ শাসক ১৯৪৮ খ্রিস্টিব্দে ভারতীয় অধিরাজ্যে যোগদানের সিদ্ধান্ত নিলে এটি ওড়িশা প্রদেশের কটক জেলার অন্তর্ভুক্ত করা হয়৷
রাজ্যটির উত্তর দিকে রয়েছে জঙ্গলাবৃত পর্বতসঙ্কুল অঞ্চল যা হিন্দোল রাজ্যে এবং অনুগুল জেলার সীমানা নির্দেশ করে৷ পূর্ব দিকে রয়েছে বড়ম্বা রাজ্য এবং দক্ষিণ ও দক্ষিণ পশ্চিমদিকে বয়ে গেছে মহানদী নদী৷ 
জনশ্রুতি অনুসারে ১২৯২ খ্রিস্টাব্দ নাগাদ নরসিংহপুর রাজ্যটি প্রতিষ্ঠিত হয়েছিলো৷ ঐ সময়ে ধর্মসিংহ নামে এক রাজপুত যোদ্ধা স্থানীয় খোন্দ সম্প্রদায়ের দুই প্রধান নরসিংহ এর পোরো-কে পরাস্ত করে রাজ সিংহাসনে বসেন৷
নরসিংহপুর রাজ্যের শাসকগণ রাজা উপাধিতে ভূষিত হতেন৷
চালুয়াবাড়ী ইউনিয়ন

চালুয়াবাড়ী ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
এই ইউনিয়নের মোট আয়তন ৫৮.৫২ বর্গকিলোমিটার।
২০০১ সালের আদমশুমারী অনুযায়ী এই ইউনিয়নের মোট জনসংখ্যা ২৪,৫৬৭ জন।
ইউনিয়নটি ৩০টি গ্রাম ও ৩০টি মৌজা নিয়ে গঠিত। 
ইউনিয়নের সাক্ষরতার হার। এখানে, ১০টি প্রাথমিক বিদ্যালয়, ২টি উচ্চ বিদ্যালয় ও ৭টি মাদ্রাসা রয়েছে।
কামালপুর ইউনিয়ন, সারিয়াকান্দি

কামালপুর ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
এই ইউনিয়নের মোট আয়তন ২১.৫৯ বর্গকিলোমিটার।
২০১১ সালের জনশুমারি অনুযায়ী এই ইউনিয়নের মোট জনসংখ্যা ১৫,৫৯৩ জন।
ইউনিয়নটি ১৮টি গ্রাম ও ৮টি মৌজা নিয়ে গঠিত। 
ইউনিয়নের সাক্ষরতার হার ১৭.৮%
নারচী ইউনিয়ন

নারচী ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
নারচী ইউনিয়নের উত্তরে সোনাতলা উপজেলার জোড়গাছা ইউনিয়ন, পশ্চিমে গাবতলী উপজেলার নেপালতলী ইউনিয়ন, দক্ষিনে ফুলবাড়ী ইউনিয়ন ও পূর্বে সারিয়াকান্দি সদর ও পৌরসভা অবস্থিত।
নারচী ইউনিয়নে নদী ও সড়কপথে যাতায়াতের ব্যবস্থা চালু রয়েছে।
এই ইউনিয়নের মোট আয়তন ১৫.৭১ বর্গকিলোমিটার।
এই ইউনিয়নের মোট জনসংখ্যা ২২,১৫৫ জন।
ইউনিয়নটি ১৮টি গ্রাম ও ৩টি মৌজা নিয়ে গঠিত।
এখানে, ১০টি প্রাথমিক বিদ্যালয়, ১টি উচ্চ বিদ্যালয়, ২টি স্কুল এন্ড কলেজ, ১টি ডিগ্রী কলেজ এবং ৪টি মাদ্রাসা রয়েছে।
এখানে ৩টি হাটবাজার রয়েছে।
ইউনিয়নের বর্তমান চেয়ারম্যান আলতাফ হোসেন বান্টু
এই ইউনিয়নে ৪৫টি মসজিদ ও ৫টি মন্দির রয়েছে।
সনাতন সংস্থা

সনাতন সংস্থা একটি ভারত ভিত্তিক হিন্দু জাতীয়তাবাদী সংগঠন। এটি একটি বেসরকারী দাতব্য ট্রাস্ট যা ১৯৯৯ সালে হিপনোথেরাপিস্ট ডঃ জয়ন্ত বালাজি আথাভালে দ্বারা প্রতিষ্ঠিত হয়েছিল। এটির সদর দফতর রামাথি, গোয়াতে অবস্থিত।
সংস্থাটি আধ্যাত্মিকভাবে কৌতূহলীদের জন্য বিভিন্ন বক্তৃতা পরিচালনার মাধ্যমে আধ্যাত্মিকতার বিস্তার, পবিত্র গ্রন্থ প্রকাশ করা,  জাতি ও ধর্ম সম্পর্কিত বিষয়ে সচেতনতা তৈরি, ত্রাণ ও পুনর্বাসন সংক্রান্ত কার্যক্রম, পরিবেশ সুরক্ষা ইত্যাদির মতো বিভিন্ন কর্মকাণ্ডে নিযুক্ত রয়েছে।
সনাতন সংস্থা ভারতে কোভিড-১৯ লকডাউনের প্রাথমিক পর্যায়ে ফেসবুক এবং ইউটিউব লাইভের মাধ্যমে প্রচারিত বিভিন্ন অনলাইন আধ্যাত্মিক বক্তৃতা সংগঠিত করা শুরু করেছে ।
তারা বিভিন্ন প্রদর্শনী এবং সাহিত্য অনুষ্ঠানে পবিত্র গ্রন্থের প্রচার করে।
তারা আধ্যাত্মিক ও ধর্মীয় বিষয়ে বিভিন্ন ভাষায় বই প্রকাশ করে। সনাতন প্রভাত, একটি সাময়িকী, মারাঠি, হিন্দি, ইংরেজি এবং কন্নড় ভাষায় প্রকাশিত হয়।
সনাতন সংস্থা প্রতি বছর ভারতের বিভিন্ন স্থানে গুরু পূর্ণিমা উৎসব পালন করে। "ব্যাসপুজন" এবং "গুরুপূজন" আধ্যাত্মিক অনুশীলন এবং জাতি ও ধর্ম রক্ষার বিষয়ে বক্তৃতা দ্বারা অনুসরণ করা হয়।
প্রতি বছর হোলির উৎসবের সময়, সনাতন সংস্থার স্বেচ্ছাসেবকরা খড়কওয়াসলা বাঁধকে উদ্বেগকারীদের হাত থেকে রক্ষা করার জন্য একটি মানববন্ধন তৈরি করে, যার ফলে তাদের স্নান করা এবং জল দূষিত করা থেকে বিরত রাখা হয়।
সনাতন প্রতিষ্ঠানের আনুগত্যপ্রাপ্ত কয়েকজন ব্যক্তি- বশি, থান, পানভেল-এ (২০০৭ সালে), গোয়ায় (২০০৯ সালে) বোমাহামলা চালিয়েছিল। এছাড়া নরেন্দ্র দভোলকরের হত্যাকাণ্ডে (২০১৩ সালে), গোবিন্দ পানসারে এবং এমএম কালবুর্গী (২০১৫ সালে দু'জনকেই গ্রেপ্তার করা হয়েছে) এ সংস্থার লোক জড়িত। এর ফলে সনাতন সংস্থাকে নিষিদ্ধ করার আহ্বান জানানো হয়েছে।
তবে, মহারাষ্ট্রের স্বরাষ্ট্র মন্ত্রী, কর্ণাটক সিআইডি, গোয়ার মুখ্যমন্ত্রী এবং কেন্দ্রীয় স্বরাষ্ট্র মন্ত্রণালয় এই দাবি প্রত্যাখ্যান করেছে। ২০১৫ সালে ভারতের স্বরাষ্ট্র মন্ত্রী রাজ্যসভায় জানান যে নরেন্দ্র দাভোলকর, গোবিন্দ পানসারে এবং এম এম কালবুর্গির হত্যাকাণ্ডের মধ্যে কোন যোগসূত্র খুঁজে পাওয়া যায়নি এবং সনাতন সংস্কারকে নিষিদ্ধ করার কোন প্রস্তাব ছিল না।
দভোলকরের পরিবার দাবি করেছেন যে তিনটি হত্যাকাণ্ডের মধ্যে যোগসূত্র রয়েছে এবং মামলাগুলি ক্লাব করার জন্য আদালতে অনুরোধ করা হয়েছিল। তবে কেন্দ্রীয় তদন্ত ব্যুরো হাইকোর্টকে জানিয়েছে যে, স্কটল্যান্ড ইয়ার্ড থেকে তারা ব্যালিস্টিক প্রতিবেদন পাওয়ার অপেক্ষায় রয়েছে, যে প্রতিবেদনে তিনটি মামলার সংযোগ আছে কিনা তা পাওয়া যাবে।
২০১৮ সালে, মহারাষ্ট্রের সনাতন সংস্থার কর্মীর বাড়ি থেকে বিস্ফোরক এবং আগ্নেয়াস্ত্র জব্দ করা হয়েছিল এবং সন্ত্রাসবাদের অভিযোগে ৪ জনকে গ্রেপ্তার করা হয়েছিল।
ল্যামবার্ট মাসকারেনহাস

ল্যামবার্ট মাসকারেনহাস (জন্ম: ১৭ সেপ্টেম্বর, ১৯১৪) একজন সাংবাদিক, স্বাধীনতা কর্মী এবং ভারতের গোয়ার লেখক। তার পরিবার গোয়ার খ্রিস্টান সম্প্রদায় গোয়ান ক্যাথলিক সম্প্রদায়ের।
মাসকারেনহাসের জন্ম গোয়ায়, তবে তার প্রাথমিক পড়াশোনা পুনেতে এবং পরে মুম্বাইয়ের সেন্ট জেভিয়ার্স কলেজে। তিনি ডঃ জলি মাসকারেনহাসের সাথে বিবাহবন্ধনে আবদ্ধ হয়েছেন। তার চারটি সন্তান রয়েছে। তিনি ব্রত করেছিলেন যে তিনি ঔপনিবেশিক পর্তুগিজ শাসন থেকে গোয়া মুক্তি পাওয়ার পরেই বিয়ে করবেন।   সুতরাং, ১৯৬১ সালের ২১ ডিসেম্বর গোয়ার মুক্তির ঠিক দশ দিন পরে তিনি ১৯৬১ সালের ১৯ ডিসেম্বর বিয়ে করেছিলেন। ২০১৫ সালের শেষের তথ্য অনুসারে, মাসকারেনহাস তখনও বেঁচে ছিলেন এবং গোয়ার ডোনা পলাতে বাস করতেন।
মুম্বইয়ের "মর্নিং স্ট্যান্ডার্ডে" সাংবাদিক হিসাবে তিনি তার কেরিয়ার শুরু করেছিলেন। তিনি সম্পাদক বিজি হর্নিমানের অধীনে "বোম্বাই সেন্টিনেলে" উপ-সম্পাদক হিসাবে কাজ করেছিলেন। মাসকারেনহাস পরবর্তীকালে সহ- সম্পাদক হিসাবে "অনুলুয়ারে" যোগদান করেছিলেন। পরে তিনি "গোয়ান ট্রিবিউন" সম্পাদনা করেন যা গোয়ার মুক্তির কারণকে স্পষ্ট করে তুলেছিল। ১৯৬১ সালে গোয়া থেকে মুক্তি পেয়ে তিনি "দ্য নাহিন্দ টাইমসের" সম্পাদক হিসাবে যোগ দেন এবং পরে "গোয়া টুডে" প্রতিষ্ঠা ও সম্পাদনা করেন।
ল্যামবার্ট মাসকারেনহাস ভারতের স্বাধীনতা আন্দোলনেও ভূমিকা রেখেছিল। তিনি "গোয়ান ট্রিবিউনে" লেখালেখি করতেন, যা গোয়ার মুক্তির উদ্দেশ্যে অনবদ্য ভূমিকা রেখেছিল। "গোয়ান ট্রিবিউনে" থাকাকালীন তিনি গোয়ায় পর্তুগিজ শাসনের বিরুদ্ধে অসংখ্য নিবন্ধ লিখেছিলেন এবং উভয় ভারতীয় নেতার পাশাপাশি পর্তুগিজ সরকারের দৃষ্টি আকর্ষণ করেছিলেন। গোয়া সফরকালে, তার নিবন্ধগুলির জন্য তিনি পর্তুগিজদের দ্বারা গ্রেপ্তার হয়ে কারাগারে বন্দী হন। পরে তাকে জামিনে মুক্তি দিয়ে গোয়া থেকে বহিষ্কার করা হয়।
ল্যামবার্টকে ২০০৪ সালের জন্য সাংবাদিকতার জন্য লক্ষ্মীদাস বোরকার স্মৃতি পুরস্কার দেওয়া হয়েছে। তাকে গোয়ার সর্বোচ্চ বেসামরিক পুরস্কার "গোমন্ত বিভূষণও দেওয়া হয়েছে"। ২০১৫ সালে তিনি ভারতের চতুর্থ সর্বোচ্চ বেসামরিক পুরস্কার পদ্মশ্রীতে ভূষিত হয়েছেন।
আলোক অণুবীক্ষণ যন্ত্র

আলোক অণুবীক্ষণ যন্ত্র এমন একটি যন্ত্র, যেটি দৃশ্যমান আলোতে ক্রিয়া করে। লেন্সের সাহায্যে যন্ত্রটি ছোট জিনিসকে বড় করে দেখতে সাহায্য করে। আলোক অণুবীক্ষণ যন্ত্র সবচেয়ে পুরাতন অণুবীক্ষণ যন্ত্র। সপ্তদশ শতাব্দীতে যৌগিক অণুবীক্ষণ যন্ত্র আবিষ্কৃত হয়। সাধারণভাবে যেসব আলোক অণুবীক্ষণ যন্ত্র ব্যবহৃত হয়, সেগুলোর গঠন খুব সরল হয়ে থাকে। কিন্তু যন্ত্রের রেজোল্যুশন (প্রতিবিম্বগুলোর পুঙ্খানুপুঙ্খ ছবি তোলা) ও কনট্রাস্ট (নমুনার উপাদানসমূহের বর্ণপার্থক্য নিরূপণ, যার ফলে অধিক স্পষ্ট প্রতিবিম্ব গঠন সম্ভব) ক্ষমতা নির্ণয়ে আলোক অণুবীক্ষণ যন্ত্র তাৎপর্যপূর্ণ ভূমিকা পালন করে।
বস্তুটিকে মঞ্চ বা স্টেজের উপর রাখা হয় এবং অণুবীক্ষণ যন্ত্রে একটি বা দুইটি আইপিসের মাধ্যমে একে দেখা সম্ভব হয়। উচ্চশক্তির আলোক অণুবীক্ষণ যন্ত্রে আইপিসগুলো একই প্রতিবিম্ব গঠন করে। তবে স্টিরিও অণুবীক্ষণ যন্ত্রে সামান্য ভিন্ন প্রতিবিম্ব গঠন করে ত্রিমাত্রিক প্রভাব সৃষ্টি করা হয়। প্রতিবিম্ব ধারণের জন্য মাইক্রোগ্রাফ নামক যন্ত্র ব্যবহার করা হয়।
নমুনাবস্তুটিকে বিভিন্নভাবে আলোকিত করা যায়। স্বচ্ছ বস্তুকে নিচ থেকে আলোকিত করা যায়; অপরপক্ষে কঠিন বস্তুগুলোকে অবজেক্টিভ লেন্সের মধ্য দিয়ে, কিংবা চতুর্দিক থেকে আলোকিত করা যায়। বস্তুর স্ফটিক কাঠামো অনুধাবনের জন্য পোলারায়িত আলো ব্যবহার করা হয়। দশা-বর্ণপার্থক্য নিরূপণের মাধ্যমে (Phase-contrast) ভিন্ন ভিন্ন প্রতিসরণাঙ্কের ক্ষুদ্র ক্ষুদ্র ছবি তোলা সম্ভব হয়।
ভিন্ন ভিন্ন বিবর্ধনের অবজেক্টিভ লেন্সগুলো টারেটের উপর স্থাপন করা হয়। এর ফলে বস্তুগুলোকে নির্দিষ্ট জায়গায় ঘুরানো সম্ভব হয় এবং বস্তুকে ঠিকমত বড় করে দেখানো যায়। আলোকরশ্মিগুলোর পুঙ্খানুপুঙ্খ বিম্বগঠনক্ষমতা সীমিত হওয়ায় অণুবীক্ষণ যন্ত্রগুলোকে সাধারণত ১০০০এক্স বিবর্ধনমাত্রায় রাখা হয়। আইপিসের বিবর্ধন (ধরে নেওয়া যাক, ১০এক্স) ও অবজেক্টিভ লেন্সের বিবর্ধনের গুণফল-ই হলো (ধরে নেওয়া যাক, ১০০এক্স) আলোক অণুবীক্ষণ যন্ত্রের মাত্রা। পারিপার্শ্বিক পরিবেশে মাত্রার মানের পরিবর্তন ঘটতে পারে। যেমন - তেলের ব্যবহার কিংবা অতিবেগুনি রশ্মি বিবর্ধন বাড়িয়ে দিতে পারে।
শনাক্তকারী ইলেকট্রন অণুবীক্ষণ যন্ত্র,সঞ্চালন ইলেকট্রন অণুবীক্ষণ যন্ত্র ও অভিবীক্ষণ শলাকা অণুবীক্ষণ যন্ত্রে দৃশ্যমান আলো ব্যবহৃত হয় না। এর ফলে অধিক বিবর্ধন পাওয়া সম্ভব হয়।
শুরুর দিকে একক লেন্সের বিবর্ধন কাচ ব্যবহার করে আলোক অণুবীক্ষণ যন্ত্র তৈরি করা হত। এর বিবর্ধনক্ষমতা ছিল অত্যন্ত সীমিত। ত্রয়োদশ শতাব্দীতে চোখের চশমায় লেন্সের ব্যবহার অত্যন্ত জনপ্রিয় হয়ে ওঠে; এবং এর মাধ্যমেই আলোক অণুবীক্ষণ যন্ত্র ব্যবহারের সূত্রপাত ঘটে। 
১৬২০ সালের দিকে ইউরোপে আলোক অণুবীক্ষণ যন্ত্রের প্রবর্তন ঘটে। লন্ডনে ১৬২১ সালে কর্নেলিয়াস ড্রেবেল আলোক অণুবীক্ষণ যন্ত্র প্রদর্শন করেন। ১৬২৪ সালে রোমে যন্ত্রটি প্রদর্শিত হয়। 
যৌগিক অণুবীক্ষণ যন্ত্রের প্রকৃত আবিষ্কারক সম্পর্কে আজও সুস্পষ্ট ধারণা পাওয়া যায় না। ডাচ চশমা-নির্মাতা ইয়োহানেস জাখারিসেন দাবি করেন, তাঁর বাবা জাখারিয়াস জানসেন ১৫৯০ সালের দশকে এ যন্ত্রটি আবিষ্কার করেন। তবে কেউ কেউ দাবি করেন, জাখারিয়াস ১৫৯০ এর দশকে নিতান্তই অল্পবয়সী ছিলেন ; প্রকৃতপক্ষে এর আবিষ্কর্তা হান্স মার্টেন। কেউ কেউ আবার জানসেনের প্রতিযোগী হান্স লিপারশে-কে যৌগিক অণুবীক্ষণ যন্ত্রের আবিষ্কারক হিসেবে স্বীকৃতি প্রদান করেন। কোনো কোনো ঐতিহাসিক ড্রেবেল-কে অণুবীক্ষণ যন্ত্রের আবিষ্কারক হিসেবে স্বীকৃতি দেন।
তাহির মেহমুদ আশরাফি

তাহের মাহমুদ আশরাফী পাকিস্তানের "অল পাকিস্তান উলামা পরিষদের" প্রধান।
তাহের মাহমুদ আশলাফী মক্কার মুসলিম ওয়ার্ল্ড লীগের সুপ্রিম কাউন্সিলের সদস্য। তিনি পাকিস্তানের ওয়াফাক উল মাসাজিদের সভাপতির দায়িত্ব পালন করছেন।
তিনি পাকিস্তানের রাষ্ট্রপতির ইসলামী বিশ্বের অভ্যন্তরীণ ও সংশ্লিষ্ট বিষয় বিষয়ক সাবেক উপদেষ্টাও ছিলেন।
চৌম্বক বিনতি

চৌম্বক বিনতি, বিনতি কোণ, বা চৌম্বকীয় নতি হল পৃথিবীর চৌম্বক ক্ষেত্র রেখা এবং অনুভূমিকের অন্তর্গত কোণ। এই কোণটি পৃথিবীর পৃষ্ঠের বিভিন্ন বিন্দুতে পরিবর্তিত হয়। বিনতি কোণের মান ধনাত্মক হলে বুঝতে হবে যে, পৃথিবীর চৌম্বকীয় ক্ষেত্র, পরিমাপের বিন্দুতে, নীচের দিকে বা পৃথিবীর অভ্যন্তরে নির্দেশ করছে, এবং ঋণাত্মক মান হলে বুঝতে হবে যে এটি উর্ধ্বমুখী। বিনতি কোণ মূলত একটি লম্বভাবে ধরা কম্পাসের কাঁটা দ্বারা তৈরি কোণ। যদিও বাস্তবিকভাবে সাধারণ কম্পাসের কাঁটা বিনতি নির্দেশ করার পক্ষে ভারি হতে পারে বা সঠিক তলে অবাধে চলাচল না ও করতে পারে। বিনতি চক্র নামে পরিচিত একটি বিশেষ যন্ত্রের মাধ্যমে মানটি আরও নির্ভরযোগ্যতার সাথে পরিমাপ করা যেতে পারে। 
চৌম্বক বিনতি একটি কম্পাসে সর্বাধিক ত্রুটি সৃষ্টি করে। যত উত্তর বা দক্ষিণ মেরুর কাছাকাছি যাওয়া যায়, চৌম্বকীয় প্রবাহের রেখাগুলি মেরুর দিকে নির্দেশ করে। যখন বিনতি কোণ সুস্পষ্ট থাকে, কম্পাসে সত্যিকারের মান পাওয়া শক্ত হয়ে দাঁড়ায়।
পৃথিবীর চৌম্বকীয় নিরক্ষীয় অঞ্চলের চারপাশের চুম্বকীয় বলরেখাগুলি পুরোপুরি অনুভূমিক। সুতরাং কম্পাসের কাঁটাটি সেখানে অনুভূমিক হয়ে থাকে। সুতরাং, পৃথিবীর চৌম্বকীয় নিরক্ষীয় অঞ্চলে বিনতি কোণ শূন্য ডিগ্রি হয়।
১৫৪৪ সালে, একজন প্রকৌশলী জর্জ হার্টম্যান বিনতি কোণটি আবিষ্কার করেছিলেন। ১৫৮১ সালে, ইংল্যান্ডে, রবার্ট নরম্যান একটি বিনতি চক্র দিয়ে এটি পরিমাপ করার একটি পদ্ধতি বর্ণনা করেছিলেন। বিনতি চক্র বা বিনতি কাঁটা, বা বিনতিমাপক দিয়ে পৃথিবীর চৌম্বক ক্ষেত্রের বিনতি মাপা হয়। এটিতে একটি অংশাঙ্কিত বৃত্ত থাকে, যার কেন্দ্রে চৌম্বকীয় কাঁটাটি থাকে। এই দুটি এমনভাবে স্থাপন করা হয় যাতে কাঁটাটি কম্পাসের মত অনুভূমিক ভাবে চলাচল না করে উল্লম্বভাবে ঘোরে। এই যন্ত্রের বৃত্তের তলটি যখন পৃথিবীর মধ্যরেখায় স্থাপন করা হয়, যন্ত্রের কাঁটাটি পৃথিবীর চৌম্বক ক্ষেত্রের দিকে নির্দেশ করে।
একটি কম্পাসের চুম্বক চৌম্বক ক্ষেত্রের বলরেখার সাথে নিজেকে সারিবদ্ধকরণের প্রবণতা দেখায়, এর থেকে থেকে চৌম্বক বিনতি বা বিনতি কোণ তৈরি হয়। পৃথিবীর চৌম্বক ক্ষেত্রের রেখাগুলি পৃথিবী পৃষ্ঠের সমান্তরাল না হওয়ায়, উত্তর গোলার্ধে থাকলে একটি কম্পাসের কাঁটার উত্তর প্রান্তটি নীচের দিকে নির্দেশ করবে (ধনাত্মক বিনতি)। আবার কম্পাস দক্ষিণ গোলার্ধে থাকলে এর উত্তর দিক নির্দেশক কাঁটাটি ওপর দিকে নির্দেশ করবে (ঋণাত্মক বিনতি)। বিনতির ব্যাপ্তি -৯০ ডিগ্রি (উত্তর চুম্বকীয় মেরু অঞ্চলে) থেকে +৯০ ডিগ্রি ( দক্ষিণ চুম্বকীয় মেরু অঞ্চলে) হয়। পৃথিবীর উপরিভাগে যে সমোচ্চ রেখাগুলি বরাবর বিনতি কোণের মান সমান হয় সেই রেখাগুলিকে বলে সম-বিনতি রেখা। শূন্য বিনতিযুক্ত বিন্দুগুলিকে যুক্ত করলে যে রেখা পাওয়া যায় সেটিকে বলা হয় "চৌম্বকীয় নিরক্ষরেখা" বা শূন্যক্রান্তি রেখা।
বিমান চলাচলের ক্ষেত্রে এই প্রাকৃতিক ঘটনা বিশেষভাবে গুরুত্বপূর্ণ। কারণ কোথাও বাঁক নেওয়ার সময় অথবা আকাশসীমা ও বায়ুগতি পরিবর্তনের সময় এই ঘটনার জন্য বিমানের কম্পাসে ভুল মান দেখাতে পারে। পরবর্তী ত্রুটিটি ঘটে থাকে কারণ ত্বরণের সময় কম্পাস যন্ত্রটি তার ভিত্তির ওপর ঢালু হয়ে যায়।
চৌম্বক বিনতিতে ভারসাম্য বজায় রাখার জন্য কম্পাসের কাঁটাগুলি প্রায়শই উৎপাদনকালে ওজন করা হয়, যাতে তারা আনুভূমিকভাবে মোটামুটি ভারসাম্য বজায় রাখে। এই ভারসাম্যটি অক্ষাংশ-নির্ভর; কম্পাসে ভারসাম্য (চৌম্বক বিনতি) দেখুন।
বডাগাউঁ, সল্যান

বডাগাউঁ পশ্চিম-মধ্য নেপালের কর্ণালী প্রদেশের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ৩২৮৩ জন এবং খানার সংখ্যা ছিল ৩৮৫ টি।
ভলচৌর

ভলচৌর পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপাল আদমশুমারি অনুসারে এর জনসংখ্যা ছিল ৪৬৭১ জন এবং খানার সংখ্যা ছিল ৮৮৩ টি।
বাফুখোলা

বাফুখোলা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ২৫৩৪ জন এবং খানার সংখ্যা ছিল ৪৩৬ টি।
আব্দুর রউফ আজহার

আব্দুল রউফ আজহার কাশ্মীর এবং আফগানিস্তানের জঙ্গি সংগঠন জইশ-ই-মুহাম্মদের এক সেনাপতি ছিলেন। জইশ-ই-মুহাম্মদের প্রধান মাসউদ আজহারের ছোট ভাই তিনি। তিনি ভারতীয় বিমান সংস্থার ৮১৪ বিমান ছিনতাইয়ের সাথে জড়িত ছিলেন এবং জঙ্গি তৎপরতায় জড়িত থাকার কারণে তিনি ভারতের অন্যতম মোস্ট ওয়ান্টেড ব্যক্তি।
আব্দুর রউফ আজহার ২০০৭ সালের ২১ এপ্রিল মাসে তার বড় ভাই মাওলানা মাসউদ আজহারের পরে জইশ-ই-মুহাম্মদের দায়িত্ব গ্রহণ করেন।
২০০৯ সালে বিবিসি নিউজ রিপোর্ট করে যে, তিনি ইসলামাবাদে তলব করা নেতাদের একজন ছিলেন। যারা ৪২ জন বেসামরিক নাগরিককে আটক করেছে।
২রা ডিসেম্বর, ২০১০ তারিখে মার্কিন যুক্তরাষ্ট্র তাকে সন্ত্রাসী হিসেবে ঘোষণা করে।
ব্যবর্তন

পদার্থবিজ্ঞানে, ধারাবাহিক বলবিজ্ঞানে ব্যবর্তন বলতে এক ধরনের কাঁটা চাপকে বোঝায়, যা কোনো পদার্থের বিকৃতি ঘটায়, যেখানে সমান্তরাল অভ্যন্তরীণ পৃষ্ঠ একে অপরের পাশ দিয়ে চলে যায়। এটা কোনো পদার্থের একটি কাঁটা চাপ দ্বারা প্ররোচিত হয়। কাঁটা চাপ আয়তনমিতিক চাপ থেকে আলাদা। পীড়ন এবং কৌণিক পরিবর্তনের সাথে পদার্থের আয়তনের পরিবর্তনের ফলে বলা হয় ব্যবর্তন কোণ আছে। ব্যবর্তন কোণকে দ্বারা প্রকাশ করা হয়।
প্রায়ই "ব্যবর্তন" ক্রিয়াটি একটি যান্ত্রিক প্রক্রিয়াকে বিশেষভাবে নির্দেশ করে যা একটি প্লাস্টিকের উপাদানে চাপ সৃষ্টি করে, শুধুমাত্র স্থিতিস্থাপকতা সৃষ্টি করার বদলে। প্লাস্টিক ব্যবর্তন একটি নিরবচ্ছিন্ন(নন-ফ্র্যাক্টিং) বিকৃতি যা অপরিবর্তনীয়, যাতে উপাদান তার মূল আকৃতি পুনরুদ্ধার করতে পারে না। যখন কোনো উপাদানকে উৎপাদন করা হয় তখন তা ঘটে। একটি উপাদানে ব্যবর্তন প্রক্রিয়া কাঁটা চাপের সঙ্গে একটি আয়তনমিতিক চাপ প্ররোচিত করতে পারে। মৃত্তিকা বলবিজ্ঞানে, ব্যবর্তনের সাথে সংশ্লিষ্ট আয়তনমিতিক চাপকে রেনল্ডস প্রসারণ বলা হয় যদি এটি আয়তন বাড়ায়, অথবা যদি এটি আয়তন হ্রাস করে।
ব্যবর্তন কেন্দ্র(স্থিতিস্থাপক অক্ষ বা টর্সিওনাল অক্ষ নামেও পরিচিত) কোনো অংশের একটি কাল্পনিক বিন্দু, যেখানে কোন টর্সন প্ররোচিত না করে একটি ব্যবর্তন বল প্রয়োগ করা যেতে পারে। সাধারণভাবে, ব্যবর্তন কেন্দ্র ভরকেন্দ্র নয়। ক্রস-সেকশন ক্ষেত্রের জন্য, প্রতিসাম্যের একটি অক্ষ রয়েছে, এই ব্যবর্তন কেন্দ্রটি প্রতিসাম্যের অক্ষের উপর অবস্থিত। যাদের দুটি অক্ষ আছে তাদের জন্য ব্যবর্তন কেন্দ্র ক্রস-সেকশনের ভরকেন্দ্রের উপর অবস্থিত।
কিছু উপাদানে যেমনঃ ধাতু, প্লাস্টিক, বা দানাদার উপাদান যেমনঃ বালি বা মাটি, ব্যবর্তন গতি দ্রুত একটি সংকীর্ণ ব্যেন্ডে পরিণত হয়, এটি ব্যবর্তন ব্যান্ড নামেও পরিচিত। সেক্ষেত্রে, ব্যান্ডের উভয় পাশের উপাদানের ব্লক অভ্যন্তরীণ বিকৃতি ছাড়াই একে অপরের পাশ দিয়ে চলে যায়। একটি সংকীর্ণ ব্যান্ড বরাবর হাড় ভাঙ্গার সময় ব্রিটল উপাদানে ব্যবর্তন স্থানীয়করণের একটি বিশেষ ঘটনা সংঘটিত হয়। তারপর, পরবর্তী সব ব্যবর্তন হাড়ের অভ্যন্তরে সংঘটিত হয়। টেকটনিক প্লেট, যেখানে পৃথিবীর ভূত্বক প্লেটগুলো ফাটল অঞ্চল বরাবর সরে যায়, এর একটি উদাহরণ।
মৃত্তিকা বলবিজ্ঞানে ব্যবর্তন ট্রায়াক্সিয়াল ব্যবর্তন পরীক্ষা বা সরাসরি ব্যবর্তন পরীক্ষার মাধ্যমে পরিমাপ করা হয়।
অহনা কৃষ্ণা

অহনা কৃষ্ণ (জন্ম: ১৩ অক্টোবর ১৯৯৫) একজন ভারতীয় অভিনেত্রী এবং সঙ্গীতশিল্পী, তিনি মূলত মালয়ালম চলচ্চিত্র এবং বিজ্ঞাপনে অভিনয় করে থাকেন। ২০১৪ সালে তিনি ফারহান ফাসিলের বিপরীতে রাজীব রবির "নঞ্জন স্টিভ লোপেজ"-এ অভিনেত্রী হিসেবে অভিনয়ের মাধ্যমে চলচ্চিত্রে আত্মপ্রকাশ করেছিলেন।
চৌম্বক দ্বিমেরু

চৌম্বক দ্বিমেরু হ'ল তড়িৎ প্রবাহ এর একটি বন্ধ লুপের সীমা অথবা চৌম্বক ভ্রামককে স্থির রেখে এক জোড়া মেরুর উৎসের আকার কমিয়ে শূন্যে পরিণত করা। এটি বৈদ্যুতিক দ্বিমেরুর চৌম্বকীয় অ্যানালগ রূপ হলেও সাদৃশ্যটি একেবারে নিখুঁত নয়। বিশেষ করে চৌম্বকীয় একমেরু বা বৈদ্যুতিক আধান এর চৌম্বকীয় অ্যানালগটি কখনও পর্যবেক্ষণ করা হয়নি। এ ছাড়াও চৌম্বকীয় দ্বিমেরু মুহুর্তের একটি মৌলিক কোয়ান্টাম ধর্ম - মৌলিক কণার ঘূর্ণন (স্পিন) এর সাথে জড়িত।
যে কোনও চৌম্বকীয় উৎসের চারপাশে চৌম্বক ক্ষেত্র, উৎস থেকে দূরত্ব বাড়ার সাথে সাথে চৌম্বকীয় দ্বিমেরু ক্ষেত্রের মতোই ক্রমবর্ধমান হতে দেখা যায়।
ধ্রুপদী পদার্থবিদ্যায় দ্বিমেরুর চৌম্বক ক্ষেত্রটি হিসাব করা হয় বর্তমান লুপের সীমা হিসাবে অথবা চৌম্বকীয় মুহুর্ত স্থির রেখে উৎস থেকে এক জোড়া চার্জ বা আধান একটি বিন্দুতে সঙ্কুচিত হওয়া থেকে। বর্তমান লুপের জন্য এই সীমাটি ভেক্টর সম্ভাব্য এর জন্য খুব সহজেই বের করা যায়। উৎস অঞ্চলের বাইরে এই সম্ভাব্যতাটি (এসআই একক এ)
এবং চৌম্বকীয় ফ্লাক্স ঘনত্ব (বি-ফিল্ডের জোর) tesla এককে হয়
সমানভাবে, যদি formula_3 অভিমুখে ইউনিট ভেক্টর formula_4 হয়,
গোলকের স্থানাঙ্ক চৌম্বকীয় মুহুর্তের সাথে z-অক্ষের প্রান্তিককরণ করে যদি আমরা ব্যবহার করি formula_6, তাহলে এই ভাবে সম্পর্কটি প্রকাশ করা যেতে পারে
বিকল্পভাবে চৌম্বকীয় মেরু সীমা থেকে প্রথমে স্কেলার সম্ভাব্যতা পাওয়া যেতে পারে 
এবং তাই অ্যাম্পিয়ার-টার্ন মিটার প্রতি চৌম্বকীয় ক্ষেত্র শক্তি (বা এইচ-ফিল্ডের শক্তি) হ'ল
চৌম্বকীয় ক্ষেত্রটি চৌম্বকীয় মুহুর্তের অক্ষটি সম্পর্কে আবর্তনের অধীনে প্রতিসম হয়।
দ্বিমেরু (বর্তমান লুপ এবং চৌম্বকীয় মেরু) মডেলে উৎস থেকে দূরে চৌম্বকীয় ক্ষেত্রের জন্য একই পূর্বাভাস দেয়। তবে উৎস অঞ্চলের ভিতরে তারা বিভিন্ন পূর্বাভাস দেয়। দুই মেরুর মধ্যে চৌম্বক ক্ষেত্রটি চৌম্বকীয় মুহুর্তের বিপরীত দিকে থাকে (যা ঋণাত্মক আধান থেকে ধনাত্মক আধানের দিকে নির্দেশ করে)। যখন কোনও বর্তমান লুপের ভিতরে থাকে তখন এটি একই দিকে থাকে (ডানদিকে চিত্রটি দেখুন)। এই পার্থক্যটি কেবল তখনই গুরুত্বপূর্ণ যখন দ্বিমেরু সীমাটি চৌম্বকীয় উপাদানের অভ্যন্তরের ক্ষেত্রগুলি গণনা করতে ব্যবহৃত হয়।
প্রাবাহ এবং ক্ষেত্রের গুণফলকে স্থির রেখে যদি বর্তমান লুপটিকে আরও ছোট ও ছোট করে চৌম্বকীয় দ্বিমেরু গঠন করা হয় তবে সীমাবদ্ধ ক্ষেত্রটি হয়
যেখানে হল ডিরাক ডেল্টা ফাংশন তিনটি মাত্রায়। এই সীমাটি দ্বিমেরুর অভ্যন্তরীণ ক্ষেত্রের জন্য সঠিক।
চৌম্বকীয় মেরু-চার্জ এবং দূরত্বের গুনফলকে স্থির রেখে যদি একটি "উত্তর মেরু" এবং "দক্ষিণ মেরু" নিয়ে একটি চৌম্বকীয় দ্বিমেরু গঠিত হয় এবং তাদের আরও কাছাকাছি আনা হতে থাকে তবে সীমিত ক্ষেত্রটি হবে 
এই ক্ষেত্রগুলি দ্বারা সম্পর্কিত যেখানে 
একটি দ্বিমেরু মুহুর্ত একটি ভেক্টর দ্বারা পৃথক করা স্থানে অপর একটি দ্বিমেরু এর উপর প্রয়োগ করলে প্রযুক্ত বল গণনা করে বের করতে ব্যবহার যায়: 
অথবা 
যেখানে দ্বিমেরুর মধ্যের দূরত্ব। এর উপর প্রযুক্ত বল বিপরীত অভিমুখী হবে।
টর্ক বের করার সূত্রটি হবে
নীলগিরি রাজ্য

নীলগিরি রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ একটি পূর্বাঞ্চলীয় রাজ্য এজেন্সির অন্তর্গত উড়িষ্যা রাজ্যে এজেন্সির অংশ ছিল এবং রাজধানী ছিল নীলগিরি শহরে।
রাজ্যটি উত্তর ও পশ্চিম দিকে ছিলো ময়ূরভঞ্জ রাজ্য এবং দক্ষিণ দিকে ছিলো বালেশ্বর জেলা৷ ১৯৪০ খ্রিস্টাব্দের তথ্য অনুসারে রাজ্যটির জনসংখ্যা ছিলো ৭৩,১০৯ জন৷ ১৯৪৯ খ্রিস্টাব্দে রাজ্যটির শেষ রাজা ভারতীয় অধিরাজ্যে যোগদানের সিদ্ধান্ত নিলে এটিকে বালেশ্বর জেলার সঙ্গে একত্রিত করা হয়৷ 
জনশ্রুতি অনুসারে ছোটনাগপুর অঞ্চল থেকে আগত কোনো আগন্তুক ১১২৫ খ্রিস্টাব্দে এই রাজ্যের পত্তন ঘটান৷ রাজ্যের পরবর্তী শাসকরা তাঁরই বংশধর৷ ১৫২৫ খ্রিস্টাব্দে রাজা নারায়ণ সিংহ সম্রাট আকবরের পক্ষে আফগানদের বিরুদ্ধে যুদ্ধ করে তাঁর কাছে এক বিশিষ্ট ব্যক্তি হয়ে ওঠেন৷ ১৬১১ থেকে ১৭৯৭ খ্রিস্টাব্দের মধ্যে রাজ্যটিতে বংশানুক্রমে সাতজন রাজা ছিলেন৷
ভারতের রাজনৈতিক একত্রীকরণের সময় বলরাম রাজ, শ্যামসুন্দর পরিদা, কৈলাসচন্দ্র মোহান্তি, বনমালী দাস, বৈষ্ণব পট্টনায়ক এবং নন্দকিশোর পট্টনায়কের মতো একাধিক ভারতীয় স্বাধীনতা যুদ্ধের বিপ্লবীগণ নীলগিরির তৎকালীন রাজাকে নবগঠিত ভারত সরকারের নিকট নিজ রাজ্য সমর্পণ করার জন্য জোর করতে থাকেন৷ ১লা জানুয়ারি ১৯৪৮ খ্রিস্টাব্দে রাজ্যের রাজকুমার ভারতীয় অধিরাজ্যে ভারতে ভুক্তিতে সম্মতি দিয়ে স্বাক্ষর করেন৷ 
নীলগিরি রাজ্যের শাসকগণ ছিলেন ভঞ্জ রাজবংশের রাজপুত রাজা৷ পুরুষ শাসকের ক্ষেত্রে রাজা ও নারী শাসকের (রাণী চিত্রা দেবী) ক্ষেত্রে রাণী উপাধিতে তারা ভূষিত হতেন৷
বর্ণমণ্ডল

বর্ণমণ্ডল (chromosphere আক্ষরিক অর্থে "রঙের গোলক") সূর্য এর বায়ুমন্ডলের যে তিনটি মূল স্তর রয়েছে তার মধ্যে এটি দ্বিতীয় স্তর। এটি প্রায় ৩,০০০ থেকে ৫,০০০ কিলোমিটার গভীর। এর গোলাপী লাল বর্ণটি কেবল গ্রহনের সময় দৃশ্যমান হয়। বর্ণমণ্ডলটি আলোকমণ্ডল এর ঠিক উপরে এবং সৌর স্থানান্তর অঞ্চল এর নীচে অবস্থান করে। আলোকমণ্ডলের উপরে এই বর্ণমণ্ডল স্তরটি সমসত্ব। লোমের মত দেখতে স্পিক্যুল-সমষ্টি সমজাতীয় স্তর থেকে উত্থিত হয় যার মধ্যে কিছু কিছু ১০,০০০ কিলোমিটার উপরে করোনা বা ছটামন্ডল পর্য্যন্ত প্রসারিত।
বর্ণমণ্ডলের ঘনত্ব আলোকমণ্ডল এর নীচে মাত্র ১০ গুণ এবং পৃথিবীর সমুদ্রপৃষ্ঠে বায়ুমণ্ডল এর ১০ গুণ। এই কারণটিই বর্ণমণ্ডলকে স্বাভাবিকভাবে অদৃশ্য করে তোলে এবং কেবলমাত্র পূর্ণ গ্রহণ এর সময় একে দেখা যায়। তখন এটি লালচে বর্ণে প্রকাশিত হয়। এই বর্ণ গোলাপী থেকে লালের মধ্যে যে কোনও রকম হতে পারে। 
বিশেষ সরঞ্জাম ছাড়া বর্ণমণ্ডলটি নীচের আলোকমণ্ডলের অপ্রতিরোধ্য উজ্জ্বলতার কারণে সাধারণত দেখা যায় না।
বর্ণমণ্ডলের ঘনত্ব সূর্যের কেন্দ্র থেকে দূরত্ব বাড়ার সাথে সাথে হ্রাস পায়। তাৎপর্যপূর্ণভাবে এই হ্রাস হয় ১০ কণা প্রতি ঘন সেমি বা বাইরের সীমানায় মোটামুটিভাবে থেকে । ছটামন্ডল এর রূপান্তর স্তর সহ বাইরের সীমানায় ৩৫,০০০ K এর ওপরের ওঠার আগে অভ্যন্তরীণ সীমানা থেকে তাপমাত্রা হ্রাস পায় প্রায় ৬,০০০ K সর্বনিম্ন প্রায় ৩,৮০০ K পর্যন্ত।
সূর্য ছাড়া অন্য তারাতেও বর্ণমণ্ডল লক্ষ করা গেছে। সূর্যের বর্ণমণ্ডল পরীক্ষা করা এবং রহস্যোদ্ধার করা শক্ত হলেও তড়িৎ চৌম্বকীয় বর্ণালীর সাহায্যে সেই পর্যবেক্ষণ অব্যাহত রয়েছে।
আলোকমণ্ডল এর একটি শোষণ রেখা বর্ণালী রয়েছে। আর বর্ণমণ্ডলের বর্ণালী তে আধিপত্য বিস্তার করছে নির্গমন রেখা। বিশেষ করে এর অন্যতম শক্তিশালী লাইন হ'ল "H" যার তরঙ্গদৈর্ঘ্য হল ৬৫৬.৩ nm। যখনই ইলেক্ট্রন "n" = ৩ থেকে "n" = ২ শক্তি স্তর এ রূপান্তর করে তখনই এই লাইনটি হাইড্রোজেন পরমাণু দ্বারা নির্গত হয়। ৬৫৬.৩ nm তরঙ্গদৈর্ঘ্য বর্ণালীর লাল অংশে রয়েছে। ফলে বর্ণমণ্ডলটির পরিচিত বৈশিষ্ট্য লালচে বর্ণ ধারণ করে।
বর্ণমণ্ডলের বর্ণালী বিশ্লেষণ করে দেখা গেছে যে সৌর বায়ুমণ্ডলের এই স্তরটির তাপমাত্রা বর্ণমণ্ডলেরই ক্রমবর্ধমান উচ্চতার সাথে বৃদ্ধি পায়। আলোকমণ্ডল এর শীর্ষে তাপমাত্রা প্রায় ৪,৪০০ K। আর বর্ণমণ্ডলের শীর্ষে প্রায় ২,০০০ কিলোমিটার উঁচুতে এই তাপমাত্রা ২৫,০০০ K। এটি আলোকমণ্ডল এ আমরা যেটি পাই তার বিপরীত। এখানে তাপমাত্রা ক্রমবর্ধমান উচ্চতার সাথে নেমে আসে।
বর্ণমণ্ডলের তাপমাত্রা কোন কারণের ফলে সূর্য এর অভ্যন্তর অপেক্ষায় আরও বাড়তে পারে তা এখনও পুরোপুরি বোঝা যায় নি। তবে এটি চৌম্বকীয় পুনঃসংযোগ দ্বারা আংশিক বা সম্পূর্ণরূপে ব্যাখ্যা করার মতো বলে মনে করা হচ্ছে।
বর্ণমণ্ডলে অনেক আকর্ষণীয় ঘটনা লক্ষ্য করা যায় যা খুব জটিল এবং পরিবর্তণশীল:
সৌর বর্ণমণ্ডলের ফ্ল্যাশ বর্ণালী দেখুন (৭ই মার্চ, ১৯৭০ এর গ্রহণ)।
অন্যান্য তারার বর্ণমণ্ডলের ক্রিয়াকলাপের একটি বর্ণালী পরিমাপ হ'ল মাউন্ট উইলসন এস-ইনডেক্স। 
আরও দেখুন সুপারফ্লায়ার তারার বর্ণালী পর্যবেক্ষণ।
আথাবাস্কা জলপ্রপাত

আথাবাস্কা জলপ্রপাত কানাডার আলবার্টা প্রদেশের জেসপার জাতীয় উদ্যানে আথাবাস্কা নদীর উর্ধ প্রবাহের অংশ। জলপ্রপাতটি জেসপার পৌর শহর হতে প্রায় দক্ষিণে, আলবার্টার ৯৩ মহাসড়কের আইসফিল্ড পার্কওয়ের পশ্চিমে অবস্থিত। উচ্চতায় ছোট হলেও পরিমাণ ও ঘনত্বে বেশি জল পরিবহনের জন্য নয়নাভিরাম জলপ্রপাতটি সুপরিচিত।
আথাবাস্কা জলপ্রপাত উচ্চতায় , প্রস্থে কানাডার শ্রেনীবিভাগ অনুযায়ী এটি ৫ম শ্রেনীর জলপ্রপাত উচ্চতায় কম হলেও আথাবাস্কা জলপ্রপাত শক্তিশালী ও বেশি পরিমাণে পানি পরিবহনের জন্য অধিক পরিচিত। শরৎ কালে আথাবাস্কা নদীর পানি স্তর নিচে নেমে গেলেও, এই জলপ্রপাতে পর্যাপ্ত পানি প্রবাহ থাকে। আথাবাস্কা নদী এই জলপ্রপাতের মাধ্যমে শক্ত কোয়ার্টজাইটের কয়েকটি স্তরের উপর দিয়ে ,নরম চুনাপাথরের ভিত্তির উপর পড়েছে। পতন পথে একটি সংক্ষিপ্ত ঝর্ণা এবং বেশ কয়েকটি গর্ত তৈরী হয়েছে।
আথাবাস্কা জলপ্রপাতের চারপাশে জলপ্রপাতটির নিরাপদ দর্শন, চিত্র গ্রহণ ও গমনের জন্য কয়েকটি মঞ্চ ও মেঠোপথ আছে। জলপ্রপাতটির ঠিক উত্তর-পূর্ব দিকে আলবার্টা ৯৩ মহাসড়ক হতে একটি গাড়ী পার্কিং-এর স্থান হতে সহজে যাতায়াত ও দর্শনযোগ্য। ৯৩এ সড়কটি জলপ্রপাতের কাছে আথাবাস্কা নদীর উপর দিয়ে উত্তর-পশ্চিমে চলে জেসপার শহরের দিকে গেছে। জলপ্রপাতটির নিম্নাংশ হতে আথাবাস্কা নদীপথে জেসপার শহরে যাওয়ার জন্য প্রায়ই পর্যটকরা 'র‍্যাফটিং' করে থাকেন।
জয় (২০১৫-এর চলচ্চিত্র)

জয় ডেভিড ও. রাসেল রচিত ও পরিচালিত ২০১৫ সালের মার্কিন জীবনীনির্ভর হাস্যরসাত্মক নাট্যধর্মী চলচ্চিত্র। এতে নাম চরিত্র জয় ম্যাংগ্যানোর ভূমিকায় অভিনয় করেছেন জেনিফার লরেন্স। এছাড়া গুরুত্বপূর্ণ পার্শ্ব চরিত্রে অভিনয় করেছেন রবার্ট ডি নিরো, ব্র্যাডলি কুপার, এডগার রামিরেজ ও ডায়ান ল্যাড।
"জয়" চলচ্চিত্রটি ২০১৫ সালের ২৫শে ডিসেম্বর টুয়েন্টিয়েথ সেঞ্চুরি ফক্সের পরিবেশনায় প্রেক্ষাগৃহে মুক্তি পায়। চলচ্চিত্রটি সমালোচকদের কাছ থেকে মিশ্র পর্যালোচনা অর্জন করে, তারা লরেন্সের অভিনয়ের প্রশংসা করেন তবে চলচ্চিত্রটির লেখনী ও এর গতির সমালোচনা করেন। লরেন্স শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া "জয়" চলচ্চিত্রটি সেরা সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কারের মনোনয়নসহ একাধিক পুরস্কার ও মনোনয়ন লাভ করে।
"জয়" $৬০ মিলিয়ন নির্মাণব্যয়ের বিপরীতে মার্কিন যুক্তরাষ্ট্র ও কানাডায় $৫৬.৪ মিলিয়ন এবং অন্যান্য দেশে $৪৪.৭ মিলিয়নসহ বিশ্বব্যাপী মোট $১০১.১ মিলিয়ন আয় করে।
মার্কিন যুক্তরাষ্ট্র ও কানাডায় চলচ্চিত্রটি ২০১৫ সালের ২৫শে ডিসেম্বর "পয়েন্ট ব্রেক", "ড্যাডিস হোম" ও "কনকাশন" চলচ্চিত্রের সাথে একত্রে এবং "দ্য বিগ শর্ট" চলচ্চিত্রের বৃহৎ পরিসরে মুক্তির সাথে মুক্তি পায়। প্রথম সপ্তাহান্তে ২,৮৯৬ প্রেক্ষাগৃহ থেকে এর প্রত্যাশিত আয় ছিল $১৩-১৫ মিলিয়ন। তবে প্রথম সপ্তাহান্তে এটি $১৭ মিলিয়ন আয় করে এবং "" ($১৪৯.২ মিলিয়ন) ও "ড্যাডিস হোম" ($৩৮.৭ মিলিয়ন) এর পর তৃতীয় স্থান লাভ করে।
"জয়" চলচ্চিত্রটি সমালোচকদের কাছ থেকে মিশ্র পর্যালোচনা লাভ করে। পর্যালোচনা সংগ্রাহক ওয়েবসাইট রটেন টম্যাটোসে চলচ্চিত্রটি ২৬৬টি পর্যালোচনার ভিত্তিতে ৬.২৯/১০ গড় রেটিঙে ৬১% রেটিং লাভ করে। ওয়েবসাইটটির ঐকমত্যে লেখা হয়, "জেনিফার লরেন্সের তুখোড় অভিনয় "জয়" চলচ্চিত্রটিকে নিরাপদ স্থানে নিয়ে গেছে, তবে পরিচালক ডেভিড ও. রাসেলের মন্ত্রমুদ্ধ বাস্তবভিত্তিক গল্পের অনিশ্চিত কৌশল কেবল বিক্ষিপ্তভাবে অনুভূতিকে উস্কে দিয়েছে।" মেটাক্রিটিকে ৪৮ জন সমালোচকের পর্যালোচনার ভিত্তিতে চলচ্চিত্রটির গড় স্কোর ১০০ এ ৫৬, যা "মিশ্র বা গড় পর্যালোচনা"র ইঙ্গিত দেয়। সিনেমাস্কোরের দর্শকদের ভোটে চলচ্চিত্রটি এ+ থেকে এফ স্কেলে গড়ে "বি+" গ্রেড লাভ করে।
শুভমান গিল

শুভমান গিল (; জন্ম: ৮ সেপ্টেম্বর ১৯৯৯) একজন ভারতীয় ক্রিকেটার । তিনি ডানহাতি, পাঞ্জাবের টপ অর্ডার ব্যাটসম্যান। তিনি পাঞ্জাবের হয়ে ২০১৭-১৮ রনজি ট্রফিতে বাংলার বিপক্ষে প্রথম শ্রেণির ক্রিকেটে অভিষেক করেছিলেন, ২০১৭ সালের শেষদিকে, সার্ভিসের বিপক্ষে একটি খেলায় অর্ধশতক পরের ম্যাচে ১২৯ রান সংগ্রহ করেন। তিনি জানুয়ারী ২০১৯ এ ভারত ক্রিকেট দলের হয়ে আন্তর্জাতিক ক্রিকেটে অভিষেক করেছিলেন।
২০১৮ অনূর্ধ্ব-১৯ ক্রিকেট বিশ্বকাপের সহ-অধিনায়ক হিসাবে তাঁকে ভারতের অনূর্ধ্ব -১৯ দলের খসড়ায় তালিকাভূক্ত করা হয়েছিল। শুভমান ২০১৮ আইসিসি অনূর্ধ্ব-১৯ বিশ্বকাপে ১১২.০০ গড়ে ৩৭২ রান করেছেন, যেখানে তিনি ভারতের রেকর্ড চতুর্থ বিশ্ব শিরোপা জয়ের গুরুত্বপূর্ণ ভূমিকা পালন করে তিন নম্বরে ব্যাট করেছেন এবং টুর্নামেন্টের প্লেয়ার অ্যাডিশন হিসাবে নির্বাচিত হয়েছেন। তাঁর ম্যাচ জয়ী অপরাজিত ১০২ সেমিফাইনালে চিরপ্রতিদ্বন্দ্বী পাকিস্তান অনূর্ধ্ব-১৯ এর বিপরীতে দৃঢ়তার সাথে খেলে রাহুল দ্রাবিড়, শচীন টেন্ডুলকার, ভিভিএস লক্ষ্মণ ও সৌরভ গাঙ্গুলীর মতো অসাধারণ ব্যাটসম্যানদের প্রশংসা লাভ করেছেন। 
শুভমান গিল ৮ সেপ্টেম্বর, ১৯৯৯ সালে ভারতের পাঞ্জাবের ফাজিলকায় জন্মগ্রহণ করেন। তিনি চক খ্রেওয়ালা নামে একটি ছোট গ্রামে বেড়ে ওঠেন, যেখানে তার বাবা লখবিন্দর সিং একটি ছোট কৃষি ব্যবসা চালান। গিল অল্প বয়সে ক্রিকেট খেলা শুরু করেন এবং ব্যাটসম্যান হিসেবে অসাধারণ ছিলেন।
তিনি ১০ বছর বয়সে তার আনুষ্ঠানিক ক্রিকেট প্রশিক্ষণ শুরু করেন এবং শীঘ্রই পাঞ্জাব অনূর্ধ্ব-১৬ দলের জন্য নির্বাচিত হন। ২০১৩ সালে, ভারতের অনূর্ধ্ব-১৬ ক্রিকেটারদের জন্য একটি মর্যাদাপূর্ণ টুর্নামেন্ট বিজয় মার্চেন্ট ট্রফির জন্য তাকে দলের অধিনায়ক মনোনীত করা হয়।
গিল তার পারফরম্যান্স দিয়ে নির্বাচক এবং কোচদের মুগ্ধ করতে থাকেন এবং ২০১৭ সালে তিনি ভারতের অনূর্ধ্ব-১৯ দলের হয়ে খেলার জন্য নির্বাচিত হন। তিনি ২০১৮ অনূর্ধ্ব-১৯ বিশ্বকাপে ভারতের জয়ে গুরুত্বপূর্ণ ভূমিকা পালন করেছিলেন, টুর্নামেন্টে ১২৪ গড়ে ৩৭২ রান করেছিলেন।
২০১৮ সালে, গিল ইন্ডিয়ান প্রিমিয়ার লিগের (IPL) জন্য কলকাতা নাইট রাইডার্স (KKR) দ্বারাও চুক্তিবদ্ধ হয়েছিল। তিনি সেই বছর আইপিএলে অভিষেক করেন এবং কেকেআর-এর প্রচারে গুরুত্বপূর্ণ ভূমিকা পালন করেন, ১৩ ম্যাচে ২০৩ রান করেন।
২০১৯ সালে, রঞ্জি ট্রফিতে পাঞ্জাবের হয়ে প্রথম-শ্রেণীর ক্রিকেটে অভিষেক হয়, তার দ্বিতীয় ম্যাচে সেঞ্চুরি করেন। এছাড়াও তিনি ভারত এ দলের হয়ে অভিষেক করেন এবং ওয়েস্ট ইন্ডিজ এ-এর বিপক্ষে সেঞ্চুরি করেন।
গিলের ধারাবাহিক পারফরম্যান্স তাকে ২০২০ সালে অস্ট্রেলিয়ার বিরুদ্ধে টেস্ট সিরিজের জন্য ভারতীয় জাতীয় দলে ডাক দেয়। দুই ইনিংস।
সামগ্রিকভাবে, শুভমান গিলের জীবনের প্রথমার্ধটি ক্রিকেটের প্রতি তার আবেগ এবং ব্যাটসম্যান হিসাবে তার ব্যতিক্রমী প্রতিভা দ্বারা চিহ্নিত ছিল। তিনি তার দক্ষতা বাড়াতে কঠোর পরিশ্রম করেছিলেন এবং অনূর্ধ্ব-১৬ স্তর থেকে আন্তর্জাতিক স্তর পর্যন্ত খেলার বিভিন্ন স্তরে তার পারফরম্যান্স দিয়ে সবাইকে মুগ্ধ করেছিলেন।
২০১৭ সালে শুভমান গিলের ঘরোয়া ক্যারিয়ার শুরু হয় যখন তিনি রঞ্জি ট্রফিতে পাঞ্জাবের হয়ে অভিষেক করেছিলেন। তার দ্বিতীয় ম্যাচে, তিনি সার্ভিসেসের বিরুদ্ধে অপরাজিত ১২৯ রান করে তার প্রথম প্রথম-শ্রেণীর সেঞ্চুরি করেন। তিনি নয়টি ম্যাচে ৭০.৫৫ গড়ে ৬৩৫ রান করেছেন যার মধ্যে দুটি সেঞ্চুরি এবং তিনটি হাফ সেঞ্চুরি রয়েছে।
২০১৮ সালে, গিলকে বিজয় হাজারে ট্রফি, একটি ঘরোয়া একদিনের টুর্নামেন্টের জন্য পাঞ্জাবের অধিনায়ক মনোনীত করা হয়েছিল। তিনি নয়টি ম্যাচে ৫৩.১৪ গড়ে ৩৭২ রান করেন এবং দলকে সেমিফাইনালে নিয়ে যান।
বিবর্ধক কাচ

বিবর্ধক কাচ হলো এক প্রকার উত্তল লেন্স, যেটি কোনো বস্তুর বিবর্ধিত প্রতিবিম্ব গঠন করে। কোনো একটি ফ্রেম বা ভিত্তিকাঠামোর সঙ্গে হ্যান্ডল বা হাত যুক্ত করে তার উপর লেন্সটি রাখা হয়। আলোকরশ্মির কেন্দ্রীভূতকরণে বিবর্ধক লেন্স ব্যবহার করা হয়। অনেক সময় আগুন ধরানোর জন্য সৌররশ্মিগুলোকে বিবর্ধক কাচে কেন্দ্রীভূত করা হয়।
শিট ম্যাগনিফায়ার বা বিবর্ধক অনেকগুলো সরু আংটি আকৃতির লেন্স নিয়ে গঠিত। অনেকগুলো একক লেন্সের সমন্বয়ে এ ধরনের বিবর্ধক কাচ তৈরি করা হয়। তবে এটি তুলনামূলক পাতলা হয়ে থাকে। এ ধরনের লেন্স "ফ্রেনেলের লেন্স" নামেও পরিচিত।
বিবর্ধক কাচ গোয়েন্দাকাহিনীর অন্যতম গুরুত্বপূর্ণ উপাদান। যেমন - স্যার আর্থার কোনান ডয়েল রচিত শার্লক হোমসের গোয়েন্দাকাহিনীগুলোতে এর প্রচুর উল্লেখ পরিলক্ষিত হয়।
কয়েক সহস্রাব্দ ধরে মধ্যপ্রাচ্য ও ভূমধ্যসাগরীয় অববাহিকায় বিবর্ধক কাচ ব্যবহৃত হতো। ৪২৪ খ্রিস্টপূর্বে অ্যারিস্তোফানেস রচিত "দি ক্লাউস" নাটকের একটি কৌতুকে এর ব্যবহার দেখা যায়। নাটকে দেখা যায়, একটি শুকনো কাঠে আগুন ধরানোর উদ্দেশ্যে এক ব্যক্তি ঔষধালয়ে বিবর্ধক কাচ ক্রয় করতে যান। রোমান লেখক প্লিনি দ্য এল্ডার রচিত একটি নাটকেও এর উল্লেখ রয়েছে। সেখানে তিনি একটি জলপূর্ণ কাচের ভূগোলকের কথা বলেছেন। টীকাকার সেনেকা এ প্রসঙ্গে বলেন, অনেক ছোট কিংবা অনুজ্জ্বল অক্ষরও এর সাহায্যে দেখা যেত। হাসান ইবনে আল-হাইসাম রচিত ১০২১ সালের আলোকবিজ্ঞানবিষয়ক পুস্তকে উত্তল লেন্স ব্যবহার করে বিবর্ধক কাচ প্রস্তুতির কথা উল্লেখ করা হয়েছে। দ্বাদশ শতাব্দীতে আরব দার্শনিক ও বৈজ্ঞানিকদের অনেক বই লাতিন ভাষায় অনূদিত হওয়া শুরু হয়। এগুলোর মধ্যে আল-হাইসামের বইটিও ছিল।ঐ বই পড়ে বিজ্ঞানী রজার বেকন ত্রয়োদশ শতাব্দীর ইংল্যান্ডে বিবর্ধক কাচের বৈশিষ্ট্য উল্লেখ করেন। পরবর্তীতে ইতালিতে তদনুযায়ী চক্ষু-চশমা নির্মাণের কাজ শুরু হয়।
বিবর্ধক কাচের বিবর্ধন যে বিষয়টির উপর নির্ভর করে সেটি হলো- ব্যবহারকারীর চোখ ও অভীষ্ট বস্তুর মধ্যে কোথায় বিবর্ধক কাচটি স্থাপন করা হয়েছে। কৌণিক বিবর্ধনের উপর বিবর্ধন কাচের ক্ষমতা নির্ভর করে (আলোকীয় ক্ষমতার উপর নির্ভর করে না)। ব্যবহারকারীর চোখের রেটিনায় বিবর্ধক কাচসহ ও কাচছাড়া গঠিত বিম্বের আকৃতির অনুপাত। কাচছাড়া বিম্বে গঠিত আকৃতির ক্ষেত্রে এটা ধরে নেওয়া হয়, ব্যবহারকারী বস্তুটিকে নিজের চোখের সর্বনিম্ন ততটুকু দূরত্বে লক্ষ্যবস্তু নিয়ে আসবে, যে দূরত্বে বস্তুটি অস্পষ্ট দেখায় না। একে বলা হয়, "কোনো বস্তু দেখার নিম্নবিন্দু।" বয়সের সাথে সাথে নিম্নবিন্দুর মানের পরিবর্তন হয়। বাচ্চাদের ক্ষেত্রে নিম্নবিন্দুর মান ৫ সেন্টিমিটার , অপরপক্ষে পূর্ণবয়স্ক ব্যক্তির ক্ষেত্রে এর মান ১ বা ২ মিটার। বিবর্ধক তৈরির ক্ষেত্রে নিম্নবিন্দুর আদর্শ মান ০.২৫ মিটার।
লেন্সকে একটি চোখের সবচেয়ে নিকটবর্তী (সর্বনিম্ন যে অবস্থানে বা যে দূরত্বে লেন্সটি নিয়ে এলে বস্তু অস্পষ্ট দেখায় না) অবস্থানে নিয়ে এলে এবং এর পর চোখ ও লেন্স একসাথে সরিয়ে নিলে সবচেয়ে ভালো ফোকাস পাওয়া যায়। আর সবচেয়ে ভালো ফোকাস পাওয়া গেলেই সর্বোচ্চ বিবর্ধন ক্ষমতা পাওয়া যাবে। নিম্নোক্ত সূত্রের আলোকে বিবর্ধন কাচের বিবর্ধন ক্ষমতা নিম্নোক্ত সূত্রের আলোকে ব্যাখ্যা করা যায়: MP" = (0.25 m)Φ +  1,
এখানে Φ হলো ডায়োট্রপ এককে আলোকীয় ক্ষমতা এবং ০.২৫ মিটার হলো অনুমিত লক্ষ্যবিন্দু।
বাংলাদেশ জুট মিলস অ্যাসোসিয়েশন

বাংলাদেশ জুট মিলস অ্যাসোসিয়েশন বাংলাদেশের পাটকল মালিকদের একটি সমিতি। এটি বাংলাদেশ পাট স্পিনারস অ্যাসোসিয়েশন এবং বাংলাদেশ জুট গুডস এক্সপোর্টার্স অ্যাসোসিয়েশনের বাংলাদেশের পাট শিল্পের প্রতিনিধিত্ব করে। আবদুল বারিক খান এই সমিতির সম্পাদক।
পাট বাংলাদেশের একটি প্রধান শিল্প এবং ১৯৪৭-১৯৪৮ সালে পূর্ববঙ্গ থেকে রফতানির ৮০ শতাংশ ছিল। ১৯৬৯-১৯৭০ সময়কালে পাট থেকে পাকিস্তানের মোট বৈদেশিক মুদ্রা ৪৬ শতাংশ অর্জিত হত। বাংলাদেশ স্বাধীন হওয়ার পরে সরকার বাংলাদেশ পাট মিল কর্পোরেশনের অধীনে বড় পাটকলগুলি জাতীয়করণ করে। ১৯৭৫-১৯৭৬ সালের মধ্যে বাংলাদেশ থেকে রফতানিকৃত দ্রব্যের মধ্যে পাট রফতানি মাত্র ২৫ শতাংশে নেমে এসেছিল। সরকার পাটকলগুলির জাতীয়করণ বাতিল এবং এদের ব্যক্তিগত মালিকানাতে ফিরিয়ে দেওয়ার কাজ শুরু করার সাথে সাথে ১৯৮২ সালে বাংলাদেশ পাট মিলস অ্যাসোসিয়েশন প্রতিষ্ঠা করা হয়।
বাংলাদেশ পাট মিলস অ্যাসোসিয়েশন ৩৫ টি পাটকল নিয়ে গঠিত। ১৯৯৭ থেকে ১৯৯৯ সাল পর্যন্ত বাংলাদেশের পাটকলগুলি ১০০ হাজার মেট্রিক টন পাট উৎপাদন করেছিল। ২০১৩ সালের মধ্যে সদস্য বেড়ে ৮৮ টি পাটকলকে অন্তর্ভুক্ত করে প্রসারিত হয়েছিল। সদস্য বেড়ে যাওয়ার সাথে সাথে বাংলাদেশ সরকার রাষ্ট্রীয় মালিকানাধীন পাটকলগুলি উল্লেখযোগ্য সংখ্যক বেসরকারীকরণ করেছিল।
২০০৩ সালে বাংলাদেশ পাট মিলস অ্যাসোসিয়েশনের বার্ষিক সাধারণ সভায় মির্জা আলী বহরোজ ইস্পাহানী সমিতির চেয়ারম্যান নির্বাচিত হন। সমিতি একটি উদ্দীপনা প্যাকেজ সরবরাহের জন্য বাংলাদেশ সরকারকে তদবির করে চলেছে। বাংলাদেশ পাটজাত পণ্যের উপর অ্যান্টি ডাম্পিং শুল্ক রেখেছিল।
বাংলাদেশ নিটওয়্যার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন

বাংলাদেশ নিটওয়্যার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন বা বিকেএমইএ বাংলাদেশে নিটওয়্যার প্রস্তুতকারকদের একটি জাতীয় বাণিজ্য সংস্থা, যেটি বাংলাদেশের ঢাকায় অবস্থিত। সংসদ সদস্য সেলিম ওসমান এর সভাপতি। এটি বাংলাদেশের তৈরি পোশাক শিল্পকে সম্প্রসারিত করছে এমন সংস্থাগুলোর মধ্যে প্রধান। এবং সরকার ও শ্রমিক সংগঠনগুলিকে এই শিল্পের জন্য নীতিমালা নির্দেশিকা তৈরিতে এ সংস্থা সহায়তা করছে। যদিও এই শিল্পে শ্রম পরিবেশ উন্নয়নে এই সংগঠনের সদস্যদের দেয়া প্রতিশ্রুতির কিছু সমালোচনা রয়েছে তবে এই সংস্থার সক্রিয় অবদান এবং অর্থবহ কর্মসূচি ছাড়াই এই শিল্পের টেকসই বৃদ্ধি করা প্রায় অসম্ভব।
বিকেএমইএ ১৯৯৬ সালে প্রতিষ্ঠিত হয়েছিল। এ সংস্থার নিজস্ব গবেষণা ইউনিট রয়েছে। সেভ দ্য চিলড্রেনের অংশীদারিতে বিকেএমইএর সদস্যদের কারখানায় শিশুশ্রম দূরীকরণের একটি কর্মসূচি রয়েছে। এটি পোশাক তৈরির কারখানায় শ্রমের অবস্থার উন্নতি করতে ডয়চে গেসেলশ্যাফট ফর ইন্টারন্যাশনাল জুসামেনারবিটের সাথে কাজ করে।
বাংলাদেশ বায়োএথিক্স সোসাইটি

বাংলাদেশ বায়োএথিক্স সোসাইটি (বিবিএস) বাংলাদেশের একটি বেসরকারি জীবনীতিশাস্ত্র বিষয়ক প্রতিষ্ঠান। বিবিএস দুর্নীতি প্রতিরোধ, মানবাধিকারকে সমর্থন ও সুশাসন প্রচারের জন্য বিভিন্ন স্টেকহোল্ডারদের মধ্যে নৈতিক মূল্যবোধ, নৈতিকতা চর্চা ও নৈতিকতা প্রচারে কাজ করছে। বিবিএস বাংলাদেশের জীবনীতিশাস্ত্র বিষয়ক প্রথম একাডেমিক সংস্থা। এটি একটি অলাভজনক, অরাজনৈতিক, বহু-বিভাগীয় এবং স্বেচ্ছাসেবী সংস্থা।
বিবিএস ২০০৯ সালে রুশসাপ (এশিয়া ও প্রশান্ত মহাসাগরীয় অঞ্চলে সামাজিক ও মানব বিজ্ঞানের জন্য আঞ্চলিক ইউনিট) ইউনেস্কো, ব্যাংকক এবং ইউনেস্কো ঢাকার অধীনে প্রতিষ্ঠিত হয়েছিল এবং গণপ্রজাতন্ত্রী বাংলাদেশের শিক্ষামন্ত্রী নুরুল ইসলাম নাহিদ, শামীমা পি লস্কর ও ডাঃ আরিফ হোসেন এটি প্রবর্তন করেন।
মধ্যনগর থানা

মধ্যনগর থানা বাংলাদেশের সুনামগঞ্জ জেলার অন্তর্গত মধ্যনগর উপজেলার একটি থানা।
১৯৭১ সালে বাংলাদেশের মুক্তিযুদ্ধের পর মধ্যনগর বর্তমান থানা কমপ্লেক্সে স্থাপিত হয় Anti Dacoit Police Camp (ADPC)। জনগণের সীমাহীন দুঃখ-দুর্দশা লাঘব ও আইনশৃঙ্খলা উন্নয়নের নিমিত্তে জাতির জনক বঙ্গবন্ধু শেখ মুজিবুর রহমানের নির্দেশে ১৯৭৪ সালে তৎকালীন পররাষ্ট্রমন্ত্রী আব্দুস সামাদ আজাদের আন্তরিক প্রচেষ্টায় মধ্যনগর থানা গঠিত হয়।
ধর্মপাশা উপজেলার ৪টি ইউনিয়নের প্রশাসনিক কার্যক্রম মধ্যনগর থানার আওতাধীন।
শিরিন সুলতানা (রাজনীতিবিদ)

শিরিন সুলতানা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
শিরিন সুলতানা ঢাকার বাসাবোতে জন্মগ্রহণ করেন।
শিরিন সুলতানা ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) নির্বাচিত সিনেট সদস্য, ঢাকা মহানগর মহিলা দলের সাবেক সাধারণ সম্পাদক ও জাতীয়তাবাদী মহিলা দলের সাবেক সাধারণ সম্পাদক।
তিনি ষষ্ঠ জাতীয় সংসদের মহিলা আসন ১৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
২০০৮ সালে নবম জাতীয় সংসদ নির্বাচনে পুনর্বিন্যাসিত ঢাকা-৯ আসন থেকে বিএনপির প্রার্থী হিসেবে বাংলাদেশ আওয়ামী লীগের প্রার্থী সাবের হোসেন চৌধুরীর কাছে পরাজিত হন তিনি।
মহিউদ্দিন আহমেদ (বরিশালের রাজনীতিবিদ)

মহিউদ্দিন আহমেদ (১ মার্চ ১৯৩৪ – ১৪ ফেব্রুয়ারি ২০০৩) যিনি পিস্তল মহিউদ্দিন নামে পরিচিত ছিলেন। বাংলাদেশের একজন রাজনীতিবিদ ও মুক্তিযুদ্ধের সংগঠক ছিলেন। তিনি তৎকালীন বাকেরগঞ্জ-১০ ও বাকেরগঞ্জ-৪ (বর্তমান বরিশাল-৪) আসনের সংসদ সদস্য ছিলেন।
মহিউদ্দিন আহমেদ ১ মার্চ ১৯৩৪ সালে তৎকালীন ব্রিটিশ ভারতের বেঙ্গল প্রেসিডেন্সির বাকেরগঞ্জের মেহেন্দিগঞ্জের পাতারহাটের মুন্সী বাড়িতে জন্মগ্রহণ করেন।
তার স্ত্রী ফরিদা বেগম হেনা ৩১ মার্চ ২০১২ সালে মৃত্যুবরণ করেন। তার মেয়ে শাম্মী আহমেদ আওয়ামী লীগের কেন্দ্রীয় কার্যনির্বাহী সংসদের আন্তর্জাতিক বিষয়ক সম্পাদক ও দ্বাদশ জাতীয় সংসদ নির্বাচনের বরিশাল-৪ আসনের আওয়ামী লীগের মনোনীত প্রার্থী।
মহিউদ্দিন আহমেদ আমৃত্যু বরিশাল জেলা আওয়ামী লীগের সভাপতি ছিলেন।
তিনি ১৯৭০ সালের পাকিস্তান সাধারণ নির্বাচনে জাতীয় ও প্রাদেশিক পরিষদে তৎকালীন বাকেরগঞ্জ-১০ আসন থেকে জয় লাভ করে এমপিএ মনোনীত হন।
১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে তৎকালীন বাকেরগঞ্জ-১০ আসন থেকে সংসদ সদস্য নির্বাচিত হন।
তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে তৎকালীন বাকেরগঞ্জ-৪ (বর্তমান বরিশাল-৪) আসন থেকে সংসদ সদস্য নির্বাচিত হন।
১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে তিনি বরিশাল-৪ আসন থেকে অংশগ্রহণ করে পরাজিত হন।
মহিউদ্দিন আহমেদ ১৪ ফেব্রুয়ারি ২০০২ সালে মৃত্যুবরণ করেছেন।
হেক্টোমিটার

হেক্টোমিটার (ভর ও পরিমাপ সংক্রান্ত আন্তর্জাতিক ব্যুরো কর্তৃক অনুসৃত আন্তর্জাতিক বানান: Hectometre; মার্কিন বানান: Hectometer; এসআই প্রতীক: hm) হলো দৈর্ঘ্যের একটি মেট্রিক একক, যার মান একশ মিটারের সমান। হেক্টোমিটার শব্দটি দুইটি শব্দ, "মিটার" এবং হেক্টো-, (অর্থ "শত") নিয়ে গঠিত। ইংরেজিতে এককটি বহুল ব্যবহৃত নয়।
বডাগাঁউ, গ‌ুল্মী

বডাগাঁউ মধ্য নেপালের লুম্বিনী অঞ্চলের গ‌ুল্মী জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ৭২৪৭ জন এবং খানার সংখ্যা ছিল ১৩০৫ টি।
গৌঁডাকোট, গ‌ুল্মী

গৌঁডাকোট পশ্চিম-মধ্য নেপালের লুম্বিনী অঞ্চলের গ‌ুল্মী জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ২৬৮২ জন এবং খানার সংখ্যা ছিল ৫৪০ টি।
কোভিড-১৯ ঔষধ পুনর্লক্ষীকরণ গবেষণা

ঔষধ পুনর্লক্ষীকরণ (ওষুধের রি-পার্পোসিং, রি-প্রোফাইলিং, রি-টাস্কিং বা থেরাপিউটিক স্যুইচিং নামেও পরিচিত) হল মূলত যে রোগের জন্য এটি তৈরি হয়েছিল তার চেয়ে আলাদা কোনও রোগ বা চিকিৎসা পরিস্থিতির চিকিৎসার জন্য অনুমোদিত ওষুধের পুনঃপ্রণয়ন। এটি বৈজ্ঞানিক গবেষণার একটি ধারা, যা নিরাপদ ও কার্যকর কোভিড-১৯ চিকিৎসার উন্নয়নের জন্য অনুসরণ করা হচ্ছে। অন্যান্য গবেষণার দিকনির্দেশগুলির মধ্যে একটি কোভিড-১৯ টিকার উন্নয়ন এবং কনভ্লাসেন্টেন্ট প্লাজমা সংক্রমণ অন্তর্ভুক্ত রয়েছে।
হিটম্যান ৩

হিটম্যান ৩ (Hitman III হিসাবে স্টাইলাইজড) একটি আসন্ন স্টিলথ গেম যা আইও ইন্টারেক্টিভ দ্বারা বিকাশিত এবং প্রকাশিত। গেমটি "হিটম্যান" সিরিজের অষ্টম মূল কিস্তি এবং "হিটম্যান" (২০১৬) এবং "হিটম্যান ২" (২০১৮) অনুসরণ করে হিটম্যান সিরিজের তৃতীয় এবং চূড়ান্ত কিস্তি হবে। এটি ২০ জানুয়ারী ২০২১-এ উইন্ডোজ, প্লেস্টেশন ৪, প্লেস্টেশন ৫, এক্সবক্স ওয়ান, এক্সবক্স সিরিজ এক্স/এস এবং স্টাডিয়ার জন্য প্রকাশিত হবে।
পূর্বসূরীদের মতো হিটম্যান ৩ হলো একটি তৃতীয় ব্যক্তির দৃষ্টিকোণ থেকে খেলা একটি স্টিলথ গেম এবং খেলোয়াড়রা ঘাতক এজেন্ট ৪৭ এর নিয়ন্ত্রণ নেয়। গেমটিতে ৪৭ বিভিন্ন স্থানে ভ্রমণ করবে এবং বিশ্বজুড়ে অপরাধী লক্ষ্যগুলির সংকুচিত হত্যাকাণ্ড চালাবে। বেস গেমটিতে দুবাই সহ ছয়টি নতুন অবস্থানের বৈশিষ্ট্য রয়েছে যা গেমের ইংল্যান্ডের ডার্টমুর পাশাপাশি ঘোষণা করা হয়েছিল। "হিটম্যান" (২০১৬) এবং "হিটম্যান ২" (২০১৮) এর মালিকানাধীন খেলোয়াড়রা হিটম্যান ৩ এ মানচিত্র, স্তর এবং তাদের অগ্রগতি আমদানি করতে সক্ষম হবেন।
গেমটিতে প্লেস্টেশন ৪ এবং প্লেস্টেশন ৫ সংস্করণে প্লেস্টেশন ভিআর সামঞ্জস্যের বৈশিষ্ট্য উপস্থিত থাকবে। ভিআর কার্যকারিতা পূর্ববর্তী দুটি এন্ট্রি থেকে আমদানি করা স্তরের ক্ষেত্রেও প্রত্যাবর্তনমূলকভাবে প্রযোজ্য হবে। হিটম্যান ২ এর বিপরীতে, কোনও মাল্টিপ্লেয়ার মোড থাকবে না, স্নিপার অ্যাসেসিন খাঁটি একক খেলোয়াড় এবং গোস্ট মোড পুরোপুরি সরানো হবে।
গেমটি ২০২০ এ ১১ জুন প্লেস্টেশন ৫ প্রকাশের অনুষ্ঠানে ঘোষণা করা হয়েছিল। বিকাশকারীরা বলেছেন যে গেমটি ট্রিলজির আগের কিস্তির চেয়ে “অনেক বেশি পরিপক্ব, গুরুতর এবং গাড়” হবে। আইও ইন্টারেক্টিভ যখন এপিক গেমস স্টোর, প্লেস্টেশন ৪, প্লেস্টেশন ৫, এক্সবক্স ওয়ান, এক্সবক্স সিরিজ এক্স/এস এবং স্ট্রিমিং পরিষেবা স্টাডিয়া মাধ্যমে ২০ জানুয়ারী ২০২১-এ প্রকাশিত হবে।
সারিয়াকান্দি সদর ইউনিয়ন

সারিয়াকান্দি সদর ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
সারিয়াকান্দি সদর ইউনিয়নে ৬ কিলোমিটার কাঁচা রাস্তা ও ২৩ কিলোমিটার পাঁকা রাস্তা রয়েছে।
এই ইউনিয়নের মোট আয়তন ২২.০৩ বর্গকিলোমিটার।
এই ইউনিয়নের মোট জনসংখ্যা ১৭,৯০০ জন।
এই ইউনিয়নে ১৫টি মৌজা রয়েছে।
এখানে, মোট ১২টি প্রাথমিক বিদ্যালয় রয়েছে।
ইউনিয়নের বর্তমান চেয়ারম্যান আব্দুল কাফী
সারিয়াকান্দি সদর ইউনিয়নে মসজিদের সংখ্যা ৫২টি।
কাজলা ইউনিয়ন

কাজলা ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
কাজলা ইউনিয়নের পশ্চিমে হাটশেরপুর ও সারিয়াকান্দি ইউনিয়ন, দক্ষিণে কর্ণিবাড়ী ইউনিয়ন, পূর্বে জামালপুর জেলার মাদারগঞ্জ উপজেলা ও উত্তরে চালুয়াবাড়ী ইউনিয়ন অবস্থিত।
এই ইউনিয়নের মোট আয়তন ৬৬.৪৮ বর্গকিলোমিটার।
এই ইউনিয়নের মোট জনসংখ্যা ১৬,৭৬০ জন।
ইউনিয়নটি ১৩টি গ্রাম ও ১১টি মৌজা নিয়ে গঠিত। 
এই ইউনিয়নে ৯টি প্রাথমিক বিদ্যালয়, ২টি উচ্চ বিদ্যালয়, ১টি কলেজ ও ৯টি মাদ্রাসা রয়েছে। 
এখানে, মোট ৭টি হাটবাজার রয়েছে।
ইউনিয়নের বর্তমান চেয়ারম্যান রাশেদ রউফ।
অত্র ইউনিয়নে ৪৫টি মসজিদ ও ২টি মন্দির রয়েছে।
পল মিলগ্রম

পল রবার্ট মিলগ্রম (জন্ম ২০ এপ্রিল ১৯৪৮) একজন আমেরিকান অর্থনীতিবিদ। তিনি ১৯৭৮ সাল থেকে স্ট্যানফোর্ড ইউনিভার্সিটির মানবিকতা ও বিজ্ঞানের শার্লি ও লিওনার্ড এলি অধ্যাপক হিসেবে কর্মরত রয়েছেন। পল রবার্ট ক্রীড়া তত্ত্ব বিশেষজ্ঞ, বিশেষত নিলাম তত্ত্ব এবং মূল্য নির্ধারণের কৌশল বিষয়ে। "নিলাম তত্ত্বের উন্নতি ও নতুন নিলাম বিন্যাস আবিষ্কারের জন্য" তিনি ২০২০ সালে রবার্ট বি উইলসনের সাথে অর্থনৈতিক বিজ্ঞানে নোবেল স্মৃতি পুরস্কার লাভ করেন।
তিনি ন্যানসি স্টোকির সাথে নো-ট্রেড উপপাদ্যের সহ-স্রষ্টা। তিনি বেশ কয়েকটি সংস্থার সহ-প্রতিষ্ঠাতা। পল রবার্ট কর্তৃক খুব সম্প্রতি প্রতিষ্ঠিত নিলামাফিক্স নামক এমন সফ্টওয়্যার ও পরিসেবা প্রদান করছেন, যা জটিল বাণিজ্যিক নিলাম ও রদবদলের জন্য দক্ষ বাজার তৈরি করে।
পল রবার্ট ও তাঁর গবেষণা উপদেষ্টা রবার্ট বি. উইলসন এফসিসি নিলাম চুক্তি খসড়াটির নকশা এফসিসি নির্ধারণের জন্য ব্যবহার করেন, যা ফোন সংস্থা মুঠোফোন তরঙ্গ নির্ধারণ করার জন্য ব্যবহার করে।
পল রবার্ট ২০১৬-১৭ উদ্দীপক নিলামের নকশাকারী দলটিকেও নেতৃত্ব দিয়েছিলেন,
, যা টিভি সম্প্রচার থেকে বেতার ব্রডব্যান্ড ব্যবহারে বেতার তরঙ্গগুলো পুনরায় প্রকাশের জন্য দ্বি-পার্শ্ব নিলাম ছিল।
রবার্ট বি. উইলসন

রবার্ট বাটলার উইলসন, জুনিয়র (জন্ম ১৬ই মে ১৯৭৩) একজন আমেরিকান অর্থনীতিবিদ এবং স্ট্যানফোর্ড বিশ্ববিদ্যালয়ের এমেরিটাসে অ্যাডামস ম্যানেজমেন্টের বিশিষ্ট অধ্যাপক। "নিলাম তত্ত্বের উন্নতি ও নতুন নিলাম বিন্যাসগুলির আবিষ্কারের জন্য" তার স্ট্যানফোর্ডের সহকর্মী ও প্রাক্তন ছাত্র পল আর. মিলগ্রমের সাথে একত্রে অর্থনৈতিক বিজ্ঞানে ২০২০ সালের নোবেল স্মারক পুরস্কার লাভ করেন। তাঁর আরও দু'জন শিক্ষার্থী, অ্যালভিন ই রথ এবং বেঞ্জ্ট হল্মস্ট্রোমও তাদের নিজের মতো করে নোবেল বিজয়ী।
তিনি পরিচালনা বিজ্ঞান ও ব্যবসায়িক অর্থনীতিতে তাঁর অবদানের জন্য পরিচিত।